המשבר הפוליטי באקוודור (2023)

המשבר הפוליטי באקוודור הוא מצב משבר חוקתי אליו נקלעה אקוודור החל מ-17 במאי 2023, כתוצאה מהליך הדחה נגד נשיא אקוודור , גיירמו לאסו. תהליך ההדחה החל באספה הלאומית של אקוודור ב-9 במאי, ונמשך עד 17 במאי, כאשר לאסו פיזר את האספה הלאומית, והכריז על הקדמת הבחירות הכלליות .<ref name="AP"></ref>

== רקע ==
ב-9 בינואר 2023 פרסם מגזין La Posta כתבה, שבה פורטו שחיתויות לכאורה בחברות ציבוריות בנשיאות דנילו קאררה דרואט , גיסו של הנשיא גיירמו לאסו.<ref></ref>

בעקבות הפרסום, ב-18 בינואר 2023, הקימה האספה הלאומית של אקוודור ועדה כדי ל"אמת, צדק ומאבק בשחיתות" בתיק השחיתות נגד לאסו.<ref name="commission"></ref> לאחר חקירות, הוצג דו"ח לא מחייב שאיפשר לאספה לפתוח בהליכי הדחה נגד הנשיא ב-4 במרץ 2023.<ref name="impeachment"></ref>
לאסו במרץ 2023
מקורבו של דנילו קררה, איש העסקים רובן צ'רס, שנחשב לעד מפתח בתיק, נרצח בתחילת אפריל 2023.<ref name="murder" /> למרות שקררה לא החזיק בתפקיד רשמי בממשל לאסו, כמה פקידים לשעבר טענו שהוא מייעץ לנשיא ודמות חזקה בארמון הנשיאות.<ref name="murder" /> הוא ליווה את לאסו בנסיעתו לוושינגטון בדצמבר 2022.<ref name="murder" /> ב-24 בפברואר, הודיע התובע הכללי של אקוודור על פתיחת חקירה חדשה בנוגע לחשד כי לאסו לחץ על מפקד משטרת המדינה ומפקח הסמים להסתיר דו"ח חקירה על קשריו של צ'רס לזירת סחר בסמים.<ref name="murder"></ref>

תהליך ההדחה החל ב-16 במרץ, וב-29 במרץ אישר בית המשפט לחוקה של אקוודור את האישום במעילה נגד לאסו, אך דחה את שני האישומים בשוחד.<ref name="NYTimpeach"></ref> ה-BBC ציין כי מאחר ש-88 מחוקקים הצביעו בעבר בעד משפט ההדחה, המשמעות היא שלאסו עמד בפני האפשרות להדחה מהשלטון.<ref name="BBC"></ref>

ב-16 במאי 2023, האספה הלאומית של אקוודור החלה באופן רשמי בהליכי הדחה נגד לאסו.<ref></ref> במהלך עדותו, לאסו טען שהליכי ההדחה מונעים ממניעים פוליטיים. אולם למחרת, לאסו פיזר את האספה הלאומית, תוך שהוא מפעיל את הצעד החוקתי המכונה muerte cruzada והאשים את המחוקקים שדחפו להדחתו ב"ערעור יציבות הממשלה".<ref name="dissolves"></ref>

== המשבר הפוליטי ==
publisher=Al Jazeera}}</ref>
במהלך התקופה שלפני הבחירות, לאסו ישלוט באקוודור לפי הצו.<ref name="econ"></ref><ref></ref> באותו יום הורה לאסו על מיליטריזציה של בית המחוקקים בקיטו, תוך מניעת גישה לעובדים ולחברי האספה הלאומית לבניין, לאחר שתכננו להמשיך לדון בהדחתו של הנשיא. זו הייתה הפעם הראשונה שבה נשיא אקוודור השתמש באמצעי חוקתי זה כדי להימנע מהדחה.

באותו יום שבו פיזר את הפרלמנט, הוציא לאסו צו המפחית מסים למעמד הביניים במדינה. אולם זה ספג ביקורת חריפה. הוא הצדיק את הפעלת הצעד החוקתי בכך שהוא הפתרון הטוב ביותר ואמר שהוא רוצה לתת לעם האקוודור את "הכוח להחליט" על עתידה של המדינה בבחירות הקרובות.<ref name="AP" /> הקונפדרציה של הלאומים הילידים של אקוודור גינתה את מעשיו של לאסו ואיימה במחאה, בעוד שדובר משרד ההגנה הלאומי של אקוודור אמר שהם יטפלו בכל מחאה אלימה.<ref name="AP" /> פרשנים ציינו כי חלק גדול מכוחות הצבא והמשטרה במדינה תמכו בצו של לאסו והגנו עליו.<ref name="BBC" />

ב-18 במאי, כמה מחברי האספה הלאומית שהודחו בעקבות צו של לאסו, גינו אותו בפומבי והטילו ספק בכשירות החוקתית שלו, משום שהמדינה לא עמדה בפני משבר דחוף בזמן הוצאת הצו.<ref name="ABC"></ref> נשיא האספה לשעבר, וירג'יליו סקיצ'לה , הגיש תביעה לבית המשפט לחוקה נגד הצו של לאסו.<ref name="ABC" /> באותו יום, השר הנרי קוקאלון הגן על מעשיו של לאסו, ואמר שיש לו את הסמכות החוקתית להפעיל את הצו.<ref name="ABC" />

מועצת הבחירות הלאומית של אקוודור התכנסה כדי להכין את הבחירות שהוכרזו . במסיבת עיתונאים אמרה נשיאת המועצה, דיאנה אטאמאינט, כי הסיבוב הראשון של הבחירות יתקיים ב-20 באוגוסט ואם יהיה סיבוב חוזר, הוא יתקיים ב-15 באוקטובר, והנשיא החדש ייכנס לתפקיד בנובמבר 2023.<ref></ref> בעקבות הצו של לאסו, סגן הנשיא לשעבר אוטו זוננהולצנר וחבר הפרלמנט לשעבר פרננדו וילביצ'נסיו הכריזו על מועמדותם לנשיאות.<ref></ref> <ref></ref>

ב-9 באוגוסט, פרננדו ויאוויסנסיו, אחד המועמדים לנשיאות, נורה למוות על ידי מתנקש בתום עצרת בחירות, לאחר שדיבר בה על עקירת השחיתות מהשלטון והמלחמה נגד קרטלח הסמים וארגוני הפשע במדינה. <ref></ref>

== תגובות ==
הנשיאים לשעבר [[רפאל קוראה ולנין מורנו גינו את מעשיו של לאסו]]
* הנשיא לשעבר רפאל קוראה כינה את הצו הנשיאותי של לאסו "לא חוקי" ואמר ש"ברור שאין מהפך פנימי", כפי שטען הנשיא. "בכל מקרה, זו הזדמנות מצוינת לשלוח את לאסו, ממשלתו והמחוקקים שלו מהתפקיד".<ref></ref>
* הנשיא לשעבר לנין מורנו ביקש שקט במפלגתו כדי למנוע חזרה של תוצאות הבחירות המקומיות בפברואר 2023 , שבהם ניצחה מפלגתו של קוראה. הוא גם קרא ל"אחדות מול התרחיש הפוליטי והחברתי הלא ברור שחווה אקוודור".<ref></ref>
* ראש עיריית גואיאקיל לשעבר אמר כי פעולתו של לאסו בהפעלת "Muerte Cruzada" היא "בלתי חוקתית, ללא השפעה משפטית, בעייתית ודיקטטורה במסווה".<ref></ref>

=== בינלאומיות ===
* : הנשיא לשעבר אבו מוראלס מתח ביקורת על לאסו על כך שהפעיל את הצו בכדי להימנע מ"העמדה לדין על שחיתות" ושאל מדוע לאסו היה מסוגל להישאר בתפקידו, בעוד שנשיא פרו לשעבר פדרו קסטיו הועמד לדין על דבר דומה.<ref name="reactions" />
* : הממשלה הביעה תקווה שהמשבר ייפתר באמצעות "מנגנונים דמוקרטיים ומוסדיים בחוקה, תוך שמירה קפדנית על שלטון החוק וכבודו".<ref name="reactions" />
* : הנשיא אנדרס מנואל לופס אוברדור קיווה שהבחירות הכלליות הקרובות יספקו פתרון למשבר.<ref name="reactions"></ref>
* : משרד החוץ הפרואני הצביע על תמיכה בלאסו וכי הנשיאה דינה בולוארטה תומכת ב"תהליך הדמוקרטי של הרפובליקה של אקוודור".<ref></ref>
* : מחלקת המדינה של ארצות הברית ציינה שארצות הברית "תומכת במוסדות הדמוקרטיים באקוודור".<ref></ref>

== הערות שוליים ==

קטגוריה:משברים פוליטיים
קטגוריה:אקוודור: פוליטיקה
קטגוריה:2023 בפוליטיקה